stanford-oval/wikipedia huggingface dataset:
מגילת אסתר
ביאורים

↑  ישנה מחלוקת בין המפרשים האם עונשה של ושתי היה הוצאה להורג, או רק העברה מתפקיד המלכה
↑  ועל פי חלק מהמפרשים גם מתפקח מיינו
↑  נקראת גם הדסה, שמה העברי
↑  בהם כנראה התפללו לישועה מאלוהים, אף שהדבר לא מפורש במגילה.
↑  מתגיירים הוא ההסבר הרווח למילה "מתייהדים" המופיעה במגילה ויש מהמפרשים שהציעו שהמשמעות היא שעשו את עצמם כיהודים, כדי שלא יהרגו אותם
↑  "וַיַּעֲבֹר מָרְדֳּכָי וַיַּעַשׂ כְּכֹל אֲשֶׁר צִוְּתָה עָלָיו אֶסְתֵּר"
↑  "וַיֹּאמְרוּ עַבְדֵי הַמֶּלֶךְ אֲשֶׁר בְּשַׁעַר הַמֶּלֶךְ לְמָרְדֳּכָי מַדּוּעַ אַתָּה עוֹבֵר אֵת מִצְוַת הַמֶּלֶךְ: וַיְהִי באמרם כְּאָמְרָם אֵלָיו יוֹם וָיוֹם וְלֹא שָׁמַע אֲלֵיהֶם וַיַּגִּידוּ לְהָמָן לִרְאוֹת הֲיַעַמְדוּ דִּבְרֵי מָרְדֳּכַי כִּי הִגִּיד לָהֶם, אֲשֶׁר הוּא יְהוּדִי: וַיַּרְא הָמָן כִּי אֵין מָרְדֳּכַי כֹּרֵעַ וּמִשְׁתַּחֲוֶה לוֹ וַיִּמָּלֵא הָמָן חֵמָה: וַיִּבֶז בְּעֵינָיו לִשְׁלֹחַ יָד בְּמָרְדֳּכַי לְבַדּוֹ כִּי הִגִּידוּ לוֹ אֶת עַם מָרְדֳּכָי וַיְבַקֵּשׁ הָמָן לְהַשְׁמִיד אֶת כָּל הַיְּהוּדִים אֲשֶׁר בְּכָל מַלְכוּת אֲחַשְׁוֵרוֹשׁ עַם מָרְדֳּכָי
↑  "וַיְסַפֵּר לָהֶם הָמָן אֶת כְּבוֹד עָשְׁרוֹ וְרֹב בָּנָיו וְאֵת כָּל אֲשֶׁר גִּדְּלוֹ הַמֶּלֶךְ וְאֵת אֲשֶׁר נִשְּׂאוֹ עַל הַשָּׂרִים וְעַבְדֵי הַמֶּלֶךְ: וַיֹּאמֶר, הָמָן אַף לֹא הֵבִיאָה אֶסְתֵּר הַמַּלְכָּה עִם הַמֶּלֶךְ אֶל הַמִּשְׁתֶּה אֲשֶׁר עָשָׂתָה כִּי אִם-אוֹתִי וְגַם לְמָחָר אֲנִי קָרוּא לָהּ עִם-הַמֶּלֶךְ: וְכָל זֶה אֵינֶנּוּ שֹׁוֶה לִי בְּכָל עֵת אֲשֶׁר אֲנִי רֹאֶה אֶת מָרְדֳּכַי הַיְּהוּדִי יוֹשֵׁב בְּשַׁעַר הַמֶּלֶךְ".
↑  חז"ל התייחסו לעניין זה ותיארו את השתתפותם של היהודים במשתה ההוללות של אחשוורוש כסיבת הגזירה.[דרוש מקור]
עונת 2024/2025 בליגת העל הרוסית בכדורגל

| --- | --- |

 תקופת התחרות:  20 ביולי 2024 – מאי 2025 (כ־286 ימים)
 מספר משתתפות:  16
 מספר משחקים:  152
 מספר שערים:  407 (2.68 בממוצע למשחק)
 מספר צופים:  1,739,152 (11,442 בממוצע למשחק)
 מלך השערים:  קוסטה ריקה מנפרד אוגלדה (16)
 → 2023/20242025/2026 ←
עונת 2024/2025 בליגת העל הרוסית בכדורגל (ברוסית: РПЛ 2024/2025, מוצגת גם בשם Мир-РПЛ בשל חסות מסחרית) היא העונה ה-33 ברציפות של הליגה הבכירה במערך הליגות בכדורגל ברוסיה.
נותנת החסות — חברת האשראי Mir.
גם בעונה זו משתתפות 16 קבוצות. ארבע ממוסקבה ואחת מכל עיר מן הערים הבאות: אורנבורג, וורונז', גרוזני, קאזאן, טוליאטי, קרסנודאר, רוסטוב על הדון, סמרה, סנקט פטרבורג, חימקי, ניז'ני נובגורוד ומחצ'קלה.
בתום העונה החולפת:
סוצ'י סיימה במקום ה-16 וירדה לליגה 1, אחרי 5 עונות בליגה הבכירה.
בלטיקה קלינינגרד ירדה לליגה הראשונה אחרי עונה אחת בלבד, כשסיימה במקום 15.
אוראל ירדה לליגה הראשונה אחרי 11 עונות רצופות בליגה הבכירה, היא סיימה במקום 14 והודחה במפתיע במשחקי מבחן.
לליגה עלו 3 קבוצות חדשות, שתיים מהן מעולם לא שיחקו בליגת העל: אקרון טוליאטי ודינמו מחצ'קלה, כשאקרון העפילה אחרי שגברה על אורל במשחקי מבחן ודינמו העפילה מהמקום השני בליגה הראשונה. חימקי חזרה לליגת העל אחרי עונה אחת בליגה הראשונה, כשסיימה במקום הראשון בליגה הראשונה.
במהלך העונה נשבר שיא צופים שלילי בתולדות הליגה, של 291 איש בלבד שצפו במשחק שהתקיים בארנה חימקי בין חימקי לאורנבורג, ב־22 בספטמבר 2024, במחזור 9.
שינויי מאמנים

| קבוצה | מאמן יוצא | סיבה | תאריך | מיקום בטבלה | מאמן נכנס | תאריך | מועדון קודם |
| --- | --- | --- | --- | --- | --- | --- | --- |
| ספרטק מוסקבה | בוסניה והרצגובינה ולדימיר סלישקוביץ' | סיום חוזה | ‏25 במאי 2024 | קדם עונה | סרביה דיאן סטנקוביץ' | יוני 2024 | הונגריה פרנצווארוש |
| צסק״א מוסקבה | רוסיה ולדימיר פדוטוב | סיום חוזה | 3 ביוני 2024 | קדם עונה | סרביה מרקו ניקוליץ' | 4 ביוני 2024 | איחוד האמירויות הערביות שבאב אל-אהלי דובאי |
| חימקי | רוסיה אנדריי טללאייב | סיום חוזה | ‏20 ביוני 2024 | קדם עונה | ספרד פרנק ארטיגה | 28 ביוני 2024 | רודינה מוסקבה |
| פאקל וורונז' | רוסיה איגור צ'רבצ'נקו | פיטורין | ‏12 באוגוסט 2024 | מקום 18, מחזור 4 | רוסיה דמיטרי פיאטיבראטוב | 13 באוגוסט 2024 | צ'ייקה |
| אחמט | רוסיה מגומד אדייב | התפטרות | ‏1 בספטמבר 2024 | מקום 15, מחזור 7 | רוסיה סרגיי טשוייב | 3 בספטמבר 2024 | ללא |
| אורנבורג | ספרד דוד דאוגרסיה | פיטורין | ‏3 באוקטובר 2024 | מקום 15, מחזור 11 | בוסניה והרצגובינה ולדימיר סלישקוביץ' | 7 באוקטובר 2024 | ספרטק מוסקבה |
| פארי-NN | סרביה סשה איליץ' | פיטורין | ‏5 באוקטובר 2024 | מקום 12, מחזור 11 | בלארוס ויקטור גונצ'רנקו | 9 באוקטובר 2024 | ללא |
| רוסטוב | רוסיה ואלרי קרפין | התפטרות | ‏25 בפברואר 2025 | מקום 7, מחזור 18 | ספרד ג'ונתן אלבה | ‏25 בפברואר 2025 | ללא |
אצטדיונים וקבוצות העונה > קבוצות הליגה

| שם הקבוצה | אצטדיון | תכולה | בעלות | חסות |
| --- | --- | --- | --- | --- |
| אחמט גרוזני | אחמט ארנה | 30,597 | ממשלת רפובליקת צ'צ'ניה, קרן אחמט קדירוב | קרן אחמט קדירוב,  PARI |
| דינמו מוסקבה | VTB ארנה | 26,121 | VTB | VTB |
| זניט | גזפרום ארנה | 67,800 | גזפרום | גזפרום נפט, גזפרומבנק, Metalloinvest, רוסטלקום, Winline |
| אורנבורג | אצטדיון גזוביק | 10,046 | ממשלת מחוז אורנבורג | PARI |
| לוקומוטיב מוסקבה | RZD ארנה | 27,320 | RZD | RZD |
| ספרטק מוסקבה | אוטקריטיה ארנה | 45,360 | לוקאויל | לוקאויל |
| צסק"א מוסקבה | VEB ארנה | 30,457 | VEB.RF | VEB.RF |
| קרסנודאר | קרסנודאר | 34,089 | סרגיי גליצקי | Home Credit&Finance Bank, Constell Group |
| רובין קאזאן | קאזאן ארנה | 45,379 | TAIF-NK | ניז'נקמנסקנפטחים, קאזאנאורגסינתז |
| רוסטוב | רוסטוב ארנה | 43,472 | ממשלת מחוז רוסטוב | Pari-Match, Sovkom Bank |
| דינמו מחצ'קלה | אנז'י ארנה | 26,400 | ג׳אז'י גאז׳ייב, עיריית מחצ'קלה | מגניט |
| חימקי | ארנה חימקי | 18,636 | עיריית חימקי | Vorgol, חוטקובסקי אבטומוסט |
| אקרון טוליאטי | סולידרנוסט ארנה | 44,918 | אקרון החזקות | אקרון החזקות |
| פאקל | אצטדיון ההסתדרות המרכזי | 15,000 | ממשלת מחוז וורונז' | TNS Energo, LANIT, Liski Montage, Techno Resource International |
| קריליה סובייטוב סמרה | סולידרנוסט ארנה | 44,918 | ממשלת מחוז סמרה | בנק סולידרנוסט |
| פארי ניז'ני נובגורוד | ניז'ני נובגורוד | 44,899 | עיריית ניז'ני נובגורוד | PARI |
הסופר קאפ הרוסי

משחק הסופר קאפ הרוסי 2024 הפגיש בין אלופת רוסיה 2023/2024 זניט סנקט פטרבורג וסגנית האלופה קרסנודאר, מאחר שזניט היא גם מחזיקת הגביע הרוסי בכדורגל בקיץ 2024. לראשונה אירח את הטורניר אצטדיון וולגוגרד ארנה, שנבנה עבור מונדיאל 2018. זניט ניצחה במשחק רב שערים והשיגה תואר חמישי רצוף ותשיעי בסך הכל.
טבלה

מעודכן ל-28 בפברואר 2025
| # | קבוצה | מש' | נ' | ש' | ה' | ש"ח | ש"ז | י"ש | נק' | הערות |
| --- | --- | --- | --- | --- | --- | --- | --- | --- | --- | --- |
| 1 | קרסנודאר | 20 | 12 | 7 | 1 | 38 | 13 | 25+ | 46 | אלופת המדינה |
| 2 | ספרטק מוסקבה | 21 | 13 | 4 | 3 | 40 | 16 | 23+ | 43 |  |
| 3 | זניט סנקט פטרבורג | 21 | 13 | 4 | 4 | 39 | 12 | 27+ | 43 |  |
| 4 | לוקומוטיב מוסקבה | 20 | 11 | 4 | 5 | 35 | 28 | 7+ | 37 |  |
| 5 | דינמו מוסקבה | 18 | 10 | 5 | 3 | 36 | 20 | 17+ | 35 |  |
| 6 | צסק"א מוסקבה | 18 | 9 | 4 | 5 | 28 | 14 | 14+ | 31 |  |
| 7 | רוסטוב | 18 | 7 | 5 | 6 | 29 | 28 | 1+ | 26 |  |
| 8 | רובין קאזאן | 18 | 7 | 5 | 6 | 25 | 26 | 1− | 26 |  |
| 9 | אקרון טוליאטי | 18 | 6 | 4 | 8 | 22 | 34 | 12− | 22 |  |
| 10 | דינמו מחצ'קלה | 19 | 3 | 9 | 7 | 12 | 18 | 6− | 18 |  |
| 11 | קריליה סובייטוב סמרה | 18 | 5 | 3 | 10 | 19 | 29 | 10− | 18 |  |
| 12 | ניז'ני נובגורוד | 18 | 4 | 4 | 10 | 15 | 34 | 19− | 16 |  |
| 13 | חימקי | 18 | 3 | 7 | 8 | 22 | 35 | 13− | 16 | התמודדות בפלייאוף הישרדות בליגת העל |
| 14 | פאקל וורונז' | 18 | 2 | 8 | 8 | 11 | 25 | 14− | 14 | התמודדות בפלייאוף הישרדות בליגת העל |
| 15 | אחמט גרוזני | 18 | 2 | 7 | 9 | 16 | 32 | 16− | 13 | הדחה ישירה לליגה הראשונה |
| 16 | אורנבורג | 18 | 1 | 5 | 12 | 16 | 33 | 17− | 8 | הדחה ישירה לליגה הראשונה |
סטטיסטיקות > שערים

| # | שם | קבוצה | שערים |
| --- | --- | --- | --- |
| 1 | קוסטה ריקה מנפרד אוגלדה | ספרטק | 16 |
| ‏2 | רוסיה אלכסיי בטראקוב | לוקומוטיב | 11 (2) |
| ‏3 | רוסיה ג'ון קורדובה | קרסנודאר | 9 |
| ‏4 | אלבניה דאקו מירלינד | רובין קאזאן | 9 (3) |
| ‏5 | רוסיה מקסים גלושנקוב | זניט | 8 |
| ‏6 | ארגנטינה לוסיאנו גונדו | זניט | 7 |
| ‏7 | ארגנטינה אסקיאל בארקו | ספרטק | 7 (4) |
| ‏8 | רוסיה טמרלאן מוסאייב | צסק"א | 7 |
| ‏9 | רוסיה ניקולאי קומליצ'נקו | רוסטוב | 7 |
| ‏10 | קולומביה מתיאו קאסיירה | זניט | 6 (1) |
| ‏11 | רוסיה אדוארד ספרציאן | קרסנודאר | 6 (1) |
| ‏12 | קמרון מומי נגמאלו | דינמו | 5 |
| ‏13 | איטליה חואן בוסלי | ניז'ני נובגורוד | 5 |
| ‏14 | רוסיה איגור דיבייב | צסק"א | 5 |
| ‏15 | רוסיה דמיטרי וורוביוב | לוקומוטיב | 5 (1) |
| ‏16 | רוסיה קונסטנטין טיוקאווין | דינמו | 5 (2) |
| ‏17 | רוסיה אנדריי מוסטובוי | זניט | 5 |
| ‏18 | בלגיה תיאו בונגונדה | ספרטק | 5 |
הערות שוליים

↑  The “Inter” legend will become the new head coach of “Spartak” Moscow
יחסי ג'יבוטי – הרשות הפלסטינית

| יחסי ג'יבוטי – הרשות הפלסטינית |
| --- | --- |
ג'יבוטי: הרשות הפלסטינית


ג'יבוטי: הרשות הפלסטינית
שטח (בקילומטר רבוע)
23,200: 6,220
אוכלוסייה
1,178,922: 5,557,965
תמ"ג (במיליוני דולרים)
4,099: 17,396
תמ"ג לנפש (בדולרים)
3,477: 3,130

יחסי ג'יבוטי – הרשות הפלסטינית הם יחסי החוץ הדו-צדדיים בין ג'יבוטי והרשות הפלסטינית.
לרשות הפלסטינית יש שגרירות בעיר ג'יבוטי, והשגריר הוא רואיד אבו אמשה. ג'יבוטי תומכת בסיום הסכסוך הישראלי-פלסטיני באמצעות יישום פתרון שתי המדינות.
היסטוריה

היחסים בין ג'יבוטי לרשות הפלסטינית נוסדו ב-13 ביוני 1978.
ג'יבוטי מתחה ביקורת על הנשיא דונלד טראמפ על הכרת ארצות הברית בירושלים כבירת ישראל והודיעה על תמיכתה במזרח ירושלים כבירת מדינה פלסטינית עתידית.
ב-2020 אמר נשיא ג'יבוטי אסמאעיל עומאר גואלה שג'יבוטי לא תיצור קשרים מדיניים עם ישראל עד שהסכסוך הישראלי-פלסטיני ייפתר. שר החוץ של ג'יבוטי מחמוד עלי יוסוף (אנ') אישר זאת שוב במרץ 2023.
במהלך מלחמת חרבות ברזל, תמכה ג'יבוטי בתלונת דרום אפריקה נגד ישראל בגין רצח עם. יפן השתמשה בבסיסה בג'יבוטי כדי לפנות אזרחים מאזור המלחמה. חמאס שיבח את ג'יבוטי על כך שהיא נוקטת עמדה לטובת פלסטין.
בישיבת החירום של הליגה הערבית והארגון לשיתוף פעולה אסלאמי שהתקיימה בריאד בנובמבר 2023, ג'יבוטי - יחד עם מצרים, ירדן, איחוד האמירויות הערביות, בחריין, סודן, מרוקו, מאוריטניה וסעודיה - הצביעו נגד פעילות חיל האוויר של ישראל, ובעד צמצום מכירות הנפט לארצות הברית בשל תמיכתה של וושינגטון בישראל. לג'יבוטי היו הסתייגויות מארצות הברית שהובילה את מבצע שומר השגשוג למניעת התקפות על ספינות הקשורות לישראל על ידי החות'ים.
ראו גם

יחסי החוץ של הרשות הפלסטינית
הכרה במדינה פלסטינית
ליאור רפאלוב

ליאור רפאלוב (נולד ב-26 באפריל 1986) הוא כדורגלן ישראלי המשחק  בעמדת הקשר ההתקפי והקיצוני במכבי חיפה מליגת העל בה הוא משמש גם כקפטן.
קריירת מועדונים

בשנת 1998 החל רפאלוב לשחק במחלקת הנוער של מכבי חיפה. בעונת 2002/2003 עלה מקבוצת נערים א' לקבוצת הנוער, שם כבש שער כבר במשחקו הראשון מול קבוצת נווה יוסף. בעונת 2003/2004 כבש שבעה שערים בקבוצת הנוער של המועדון, הוביל אותה לאליפות ואף זכה בתואר הכדורגלן המצטיין של העונה בליגת העל לנוער.
קריירת מועדונים > מכבי חיפה

בהמשך השתלב בסגל הקבוצה הבוגרת של מכבי חיפה, ואת שערו הראשון בקריירה כבש בעונת 2005/2006 בליגת העל בפנדל בניצחון 6–0 על הפועל נצרת עילית. את עונת 2006/2007 החל כשחקן מחליף ותחילה לא נכלל בסגל הקבוצה למשך מספר משחקים, עד פציעתו של הקשר האחורי חאבייר דירסאו שבעקבותיה עלה בהרכב. הוא שיחק בתיקו 1–1 מול ליבורנו במסגרת גביע אופ"א, משחק שזיכה אותו בציון 7.5 בעיתוני איטליה, ואת שערו היחיד בליגה בעונה זו כבש בניצחון 4–0 על הפועל תל אביב. בעונת 2007/2008 כבש שלושה שערי ליגה. בעונת 2008/2009 כבש תשעה שערים, כולל שער בבעיטת יעף מול הכח עמידר רמת גן. כמו כן כבש את השער האחרון של מכבי חיפה לעונה זו, מול בית"ר ירושלים, ובתום העונה זכה עם הקבוצה באליפות.
בעונת 2009/2010 כבש שבעה שערים, אך הקבוצה סיימה את העונה במקום השני אחרי הפועל תל אביב. בעונת 2010/2011, בה זכתה מכבי חיפה באליפות, הצטיין וכבש 11 שערים, ואף נבחר לכדורגלן העונה בישראל מטעם עיתון מעריב.
קריירת מועדונים > קלאב ברוז'

בקיץ 2011 חתם בקלאב ברוז' מליגת העל הבלגית, ששילמה תמורתו 2.5 מיליון אירו. כבר במשחקו הראשון בליגה הבלגית בישל שער, ובמשחק שאחריו כבש צמד שערים. בסך הכול כבש שישה שערי ליגה בעונתו הראשונה בבלגיה, והוסיף חמישה בישולים. בעונת 2012/2013 כבש עשרה שערי ליגה והוסיף שישה בישולים. בעונת 2013/2014 כבש ארבעה שערי ליגה והוסיף 14 בישולים.
ב-6 בנובמבר 2014 כבש שלושער במשחק נגד פ.צ. קופנהגן במסגרת הליגה האירופית. ב-22 במרץ 2015, בגמר הגביע הבלגי, כבש את שער הניצחון בתוספת הזמן, בנוסף לשער שבישל, וסייע לקבוצתו לזכות בגביע. בסך הכול כבש בעונה זו 18 שערים בכל המסגרות, מתוכם עשרה שערי ליגה, ונבחר לכדורגלן השנה במשאל שערך אתר ספורט בלגי.
בעונת 2015/2016 סבל מפציעות ושותף רק ב-15 משחקי ליגה, בהם הבקיע שישה שערים, ובסופה זכה עם קלאב ברוז' באליפות. ב-23 ביולי 2016 זכה עם קבוצתו קלאב ברוז' בסופר קאפ הבלגי, ובליגה כבש שני שערים בעונת 2016/2017. בתום העונה האריך את חוזהו בקבוצה עד 2019, ובעונת 2017/2018 כבש שני שערים וזכה עם הקבוצה באליפות נוספת. בסך הכול שיחק שבע שנים בקלאב ברוז', ובמדיה כבש 40 שערים בליגה הבלגית.
קריירת מועדונים > אנטוורפן

ב-30 באוגוסט 2018 חתם בקבוצת רויאל אנטוורפן מליגת העל הבלגית. כעבור שלושה ימים ערך את הופעת הבכורה שלו במועדון, כשנכנס כמחליף במשחק מול אנדרלכט. במשחקו השני בקבוצה פתח בהרכב ובדקה השביעית כבש את השער הראשון בניצחון 5–1 על זולטה ורכם. בסך הכול ערך 34 הופעות ליגה בעונתו הראשונה במועדון, בהן כבש עשרה שערים.
ב-1 באוגוסט 2020 הבקיע את שער הניצחון בגמר הגביע הבלגי, שהעניק לאנטוורפן את התואר בפעם השלישית בתולדותיה, והראשון מאז 1992.
ב-29 באוקטובר 2020 כבש שער ניצחון לאנטוורפן במסגרת הליגה האירופית על טוטנהאם הוטספר והעניק לקבוצתו 0–1 על הקבוצה האנגלית. עוד בטרם המשחק אמר עליו מאמן טוטנהאם ז'וז'ה מוריניו: "רפאלוב שחקן אינטליגנטי ומנוסה שנע נהדר ללא כדור".
ב-13 בינואר 2021 זכה בנעל הזהב הבלגית לשנת 2020, הישראלי הראשון שזוכה בתואר זה.
קריירת מועדונים > אנדרלכט

ב-26 באפריל 2021 חתם לשנתיים באנדרלכט מליגת העל הבלגית.
את הופעת הבכורה ערך ב-25 ביולי בהפסד 1–3 לרויאל אוניון סן-ז'ילואז. ב-5 באוגוסט כבש שער בכורה בניצחון 0–3 על לאצ'י במסגרת עונת הביכורים של הקונפרנס ליג של אופ"א. בליגה הבלגית כבש שער בכורה במדי אנדרלכט ב-23 בספטמבר בתיקו 1-1 עם גנט. ב-5 בדצמבר 2021, כבש צמד בניצחון הביתי מול זולטה ורכם.
קריירת מועדונים > חזרה למכבי חיפה

ב-15 ביוני 2023 חתם לעונה אחת עם אופציה לעונה נוספת במכבי חיפה.
ב-10 בינואר 2024 כבש את שער הניצחון על מכבי תל אביב בניצחון 1–0, ניצחון ששבר בצורת בת 12 שנה בה מכבי חיפה לא ניצחה את מכבי תל אביב באצטדיון בלומפילד. לאחר עזיבתו של צ'רון שרי מונה לקפטן של מכבי חיפה. ב-6 במרץ 2024 האריך את חוזהו במכבי חיפה עד שנת 2025  בסך הכל כבש רפאלוב בעונת 2023/2024 שמונה שערי ליגה.
נבחרות ישראל

רפאלוב שיחק בכל נבחרות הנערים והנוער של ישראל (למעט בנבחרת נערים ב' עד גיל 16), ובמדי הנבחרת הצעירה עד גיל 21 ערך 17 הופעות וכבש ארבעה שערים.
ב-22 באוגוסט 2007 ערך רפאלוב את הופעת הבכורה שלו בנבחרת ישראל הבוגרת, במשחק ידידות מול נבחרת בלארוס. ב-26 במאי 2010 כבש את שערו הראשון בנבחרת הבוגרת, במשחק ידידות מול אורוגוואי, שהסתיים בהפסד חוץ בתוצאה 4–1. הוא היה שחקן סגל קבוע במשחקי מוקדמות יורו 2012, במוקדמות מונדיאל 2014, במוקדמות יורו 2016, כשבמסגרת מוקדמות מונדיאל 2018 ערך את משחקו האחרון במדי הנבחרת הלאומית, ב-6 באוקטובר 2017 מול ליכטנשטיין במשחק ביתי שהסתיים בניצחון ישראל בתוצאה 0–1. בסך הכול, לזכותו שישה שערים מתוך 40 הופעות במדי נבחרת ישראל הבוגרת.
ב-15 במרץ 2022 הודיע על פרישה מנבחרת ישראל.
חיים אישיים

רפאלוב נולד באור עקיבא. בשנת 2012 נישא לבת זוגו הישראלית גל אביב.
ב-2017 קיבל אזרחות בלגית.
תארים

אליפות: 2005/2006, 2008/2009, 2010/2011
גביע הטוטו: 2006
אלוף האלופים: 2023
הגביע הבלגי: 2014/2015
אליפות בלגיה: 2015/2016, 2017/2018
הסופר קאפ הבלגי: 2016, 2018
הגביע הבלגי: 2019/2020
כדורגלן העונה בישראל: 2010/2011
כדורגלן השנה בבלגיה: 2014/2015 (במשאל שערך אתר ספורט בלגי)
נעל הזהב הבלגית: 2020
הערות שוליים

↑  רפאלוב כבש שלושער ב-0:4 של ברוז', באתר ynet, 6 בנובמבר 2014
↑  בדקה ה-92: שער ניצחון אדיר לליאור רפאלוב בגמר הגביע הבלגי, באתר וואלה, 22 במרץ 2015
1 2  ליאור רפאלוב שחקן השנה בבלגיה, באתר ynet, 22 במאי 2015
↑    נדב צנציפר, "זה לא אסון גדול אם לא אוזמן לנבחרת, באתר "ידיעות אחרונות", 12 בפברואר 2019
↑  ליגיונרים: ביברס נאתכו כבש שער ניצחון בדקה ה-92, שער בכורה גם לליאור רפאלוב, באתר וואלה, 16 בספטמבר 2018
↑  ליגיונרים: ליאור רפאלוב כבש בגמר שלישי ברציפות וסידר גביע לאנטוורפן, באתר וואלה, 1 באוגוסט 2020
↑  "קלקל למוריניו", "מבריק", "Refaelov-ing it", באתר ONE‏, 30 באוקטובר 2020
↑  none, ‏מוריניו: רפאלוב שחקן אינטיליגנטי ומנוסה, באתר ‏מאקו‏, 29 באוקטובר 2020
↑  הישג ענק: ליאור רפאלוב שחקן השנה בבלגיה, באתר ONE‏, 14 בינואר 2021
↑  בגיל 35: ליאור רפאלוב חתם לשנתיים באנדרלכט, באתר ONE‏, 26 באפריל 2021
↑  Anderlecht sleept dankzij twee goals van Lior Refaelov wel zege binnen tegen Zulte Waregem, De Standaard Mobile (בהולנדית (פלמית))
↑  שלמה וייס‏, ליאור רפאלוב חתם לשנתיים במכבי חיפה: "מאושר לחזור הביתה", באתר וואלה, 15 ביוני 2023
↑  ברוך השב הביתה, ליאור!, באתר Maccabi Haifa FC - The Official Page
↑  רפאלוב האריך את חוזהו במכבי חיפה בעונה נוספת, באתר 0404, ‏6 במרץ 2024
↑  ההתאחדות לכדורגל בישראל - עמוד משחק, באתר www.football.org.il
↑  ההתאחדות לכדורגל בישראל - עמוד משחק, באתר www.football.org.il
↑  ההתאחדות לכדורגל בישראל - פרטי שחקן, באתר www.football.org.il
↑  מוטי פשכצקי, ‏"עצוב לי שלא הייתי בנבחרת בשנים הטובות שלי", באתר ערוץ הספורט, 15 במרץ 2022
↑  יגאל גולדשטיין, ‏הקאמבק מתקרב: ליאור רפאלוב על סף סיכום במכבי חיפה, באתר ערוץ הספורט, 11 ביוני 2023
↑  מיקי שורץ, עלה על הגל: ליאור רפאלוב וגל אביב קבעו תאריך, באתר ynet, 11 באוקטובר 2011
↑  דוד בן-שימול, קול ששון וקול כלה - רפאלוב מתחת לחופה, באתר ynet, 7 ביוני 2012
↑  משתקע: ליאור רפאלוב יקבל אזרחות בלגית, באתר ONE‏, 14 בינואר 2017
↑  רועי אורן, KICK, כל מה שצריך לדעת על "חוק רפאלוב" / תוכן גולשים, באתר ynet, 24 באוקטובר 2021
↑  עוזי דן, תיק רפאלוב: בקשה של בית המשפט בעניין הישראלי עשויה לשנות את הכדורגל האירופי, באתר הארץ, 19 באוקטובר 2021
רפאלוב במדי קלאב ברוז', 2015
יצחק אברבנאל

| --- | --- |

תמונתו בציור מן המאה ה-16
 לידה:  1437 ה'קצ"ז  ליסבון, ממלכת פורטוגל 
 פטירה:  23 בספטמבר 1508 (בגיל 71 בערך) כ"ט בתשרי ה'רס"ט הרפובליקה של ונציה ונציה, הרפובליקה של ונציה 
 כינוי:  דון יצחק אברבנאל
 מקום קבורה:  איטליה פדובה, איטליה
 מדינה:  ממלכת פורטוגל 
 תקופת הפעילות:  1457 – 23 בספטמבר 1508 (כ־51 שנים) 
 השתייכות:  רבני פורטוגל, רבני ספרד (בעיקר קסטיליה ואראגון), רבני איטליה
 תחומי עיסוק:  תנ"ך, אמונה, השקפה, פילוסופיה
 רבותיו:  רבי יוסף בן אברהם חיון רבי יוסף אבן שם טוב
 תלמידיו:  בנו, רבי דון יהודה אברבנאל
 חיבוריו:  פירוש לתנ"ך, "זבח פסח" על הגדה של פסח, "מגדל הישועות", "מעייני הישועה", "משמיע ישועה", "ישועות משיחו", "ראש אמנה" "עטרת זקנים" "צורת היסודות"
 צאצאים:  יהודה אברבנאל  שמואל אברבנאל 
 
 תפקידים נוספים:  שר אוצר, מדינאי
 
ציון מנוחתו של דון יצחק אברבנאל בפדובה
רבי יצחק בן יהודה אַבְּרָבַנְאֵל או דון יצחק אברבנאל (בספרדית: Don Isaac Abravanel, בפורטוגזית: Dom Isaac Abravanel; ‏1437–1509) היה מפרש המקרא, פילוסוף תורני, ומדינאי יהודי, ממנהיגי היהודים בחצי האי האיברי, שנודע בפירושו על התורה והנביאים, ובתפקידיו כשר האוצר בממלכות פורטוגל, קסטיליה ואראגון; וכיועץ למלכי נאפולי ולרפובליקה של ונציה. ניסה לפעול לביטול גזירת גירוש ספרד.
השקפותיו > בריאת העולם

אברבנאל מודה שמצד השכל, בהסתכלות ראשונית, נראה שהעולם קדמון ולא נברא יש מאין. אך בגלל שהוא מבכר את ההתגלות האלוהית על השכל הוא נוקט בעמדה שהעולם נברא יש מאין, אחרת אלוהים לא יכול לעשות את הניסים שהתנ"ך מתאר שעשה ובכלל זה לא יכול להתגלות לאדם ולמסור לו תורה. בריאת העולם יש מאין היא לדעתו אבן הפינה של האמונה היהודית והוא אף הקדיש שני ספרים לנושא.
השקפותיו > מהלך ההיסטוריה

בניגוד לרמב"ם שמסכים לעמדה האריסטוטלית לפיה העולם יהיה קיים לעד, אברבנאל אוחז בגרסה מסוימת של תורת השמיטות הקבלית. לפיה, ההיסטוריה סופית והעולם החומרי עתיד להיחרב באלף השביעי לבריאתו, כמו שמעידה בריאת העולם בשישה ימים ומנוחת האל ביום השביעי. לדעתו ההיסטוריה דטרמיניסטית ומתנהלת לפי תוכנית אלוהית מוגדרת, שמתבטאת בקווים כלליים לגבי כל אלף בבריאה שנבראה ביום המתאים לו בסיפור בריאת העולם, ולכן לשיטתו התבוננות בתהליכים ההיסטוריים היא דרך לגלות מהו רצון האל.
השקפותיו > פילוסופיה פוליטית

אברבנאל נחשב הוגה מדיני מקורי, ובמשנתו הפוליטית הוא מתבסס על ניסיונו המעשי בממשלות שונות. לדעתו המשטר האידיאלי הוא משטר מעורב, שבו יסודות דמוקרטיים מחד ועקרונות אריסטוקרטים מאידך. המוסד העליון הוא הסנהדרין, שבעים ואחד חכמים מהאצולה האינטלקטואלית, בעיקר כהנים ולוויים, ובראשם הנשיא השופט. בסמכותם לנהל מלחמות לחוקק ולשפוט והמוסד עצמו בוחר את חבריו. מתחתיו ישנו בית דין בכל עיר, שמתכנס בפורום של שלושה דיינים לדיני ממונות ובפורום של עשרים ושלושה לדיני נפשות, אלו נבחרים על ידי העם באופן דמוקרטי. בנוסף, לכל שבט או אזור יש ארבע מועצות בגדלים שונים שאחראיות על נושאים מנהליים חילוניים ונבחרות גם הן על ידי העם.
אברבנאל התנגד למלוכנות. עמדתו היא שאין הכרח במלך בשביל התנהלות מדינית תקינה והוא אף עלול להיות מזיק ומסוכן. הוא מוכיח שהמלוכה אינה הכרחית מכך שערי המדינה של איטליה התנהלו בזמנו בלי מלך ובכל זאת שגשגו. את התנגדותו למלוכנות הוא מבסס על התוכחה שמוכיח שמואל את עם ישראל כאשר אלו מבקשים ממנו שימנה עליהם מלך. וכדי לנטרל קושיה אפשרית, הוא מפרש את הפסוק "שום תשים עליך מלך" לא כמצווה אלא כהענקת רשות לעם למנות מלך אם העם יתפתה וירצה אחד. תפיסתו השלילית על המלוכה אף השפיעה על הגותו המשיחית, לדעתו המשיח יהיה מלך רק לאומות העולם, ולישראל ישמש כמנהיג רוחני בלבד כי העם כולו ינהג מעצמו לפי התורה והמוסר.
השקפותיו > משיחיות

בתקופתו מצב היהודים בספרד היה בשפל, ההמון ביצע בהם פרעות, אנשי דת נוצריים תקפו את אמונתם, ולבסוף הם גורשו מספרד. בעקבות המצב הקשה רבים מהיהודים המירו את דתם לנצרות. לכן אברבנאל ראה חשיבות רבה ברעיון המשיחי, כרעיון שיכול להחיות את הביטחון העצמי היהודי, הן כהתגוננות מצד המתקפות העיוניות הנוצריות והן כתקווה לאומית אפשרית. אברבנאל הוציא מהמקרא ומהתלמוד את הסימנים לגאולה והוכיח שהם לא היו בתקופת בית המקדש השני ובתקופתה של הנצרות. הוא הוכיח שהמלכות הרביעית, אותה מגדיר דניאל כמלכות האחרונה לפני מלכות המשיח, היא רומא הנצרות והאסלאם. הוא עסק בחישוב הקץ והגיע, מכמה כיוונים שונים, לטווח השנים שבין 1503 ל-1531. את תחזיתו גם ביסס על ניתוח מדיני, המשיח יגיע חמישים שנה לאחר כיבוש קונסטנטינופול ונפילתה של האימפריה הרומית המזרחית.
השקפותיו > יחסו לקבלה

אברבנאל מצהיר על עצמו כי לא למד את חכמת הקבלה, אך מכנה את חכמי הקבלה "חכמי האמת". בפירושו על התנ"ך הוא מצטט קטעים מספר הזוהר.
ספריו > פירושים

פירוש על התורה – פירוש עיוני מסכם, המסודר במבנה של שאלות רבות על חלק מהפרשה, ומאמר ארוך כמענה עליהן.
פירוש על נביאים ראשונים ואחרונים – מחולק לפרשיות קצרות, תוך שאלת שש שאלות על כל פרשה.
זבח פסח (1496) – חיבור של מאה שאלות על ליל הסדר. בפירושו אין הוא עונה על כל השאלות שנשאלו, ומספר שאלות נותרו ללא מענה.
נחלת אבות (1496) – ביאור למסכת אבות המתמקד בסדרן של המשניות. נכתב לבקשת בנו שמואל אברבנאל על מנת שלא ישכחו דברי תורתו של אביו.
פירוש למורה נבוכים – פירוש חלקי לספר מורה הנבוכים של הרמב"ם, בעיקר על חלק א', ועל פרקי הנבואה, מעשה בראשית ומעשה מרכבה.
ספריו > ספרי הגות

עטרת זקנים (1460) – ספר הגות שחיבר בצעירותו לביאור שתי פרשיות קשות בספר שמות.
צורות היסודות (1460) – חקירה במקורם של היסודות.
ראש אמנה (1494) – חיבור הדן בעיקרי האמונה היהודית. הספר הוהדר מחדש על ידי מנחם קלנר בהוצאת אוניברסיטת בר-אילן בתוספת מבוא מפורט.
מעייני הישועה (1497) – הראשון בטרילוגיה המשיחית. עוסק בעיקר בביאור ספר דניאל.
משמיע ישועה (1498) – השני בטרילוגיה המשיחית. עוסק בהוכחת הגאולה מתוך נבואות התנ"ך
ישועות משיחו (1498) – השלישי בטרילוגיה המשיחית. מבאר את מאמרי התלמוד והמדרש על ימי הגאולה.
שמים חדשים (1498) – חיבור שמטרתו להוכיח מהאסטרונומיה את חידוש העולם, ולהתאים תיאוריה זו להשקפתו של הרמב"ם.
מפעלות אלהים (1501) – חקירות באמונת חידוש העולם נגד טענת אריסטו ותלמידיו על קדמותו.
שאלות ותשובות לשאול הכהן (1507) – תשובות לשתים-עשרה שאלות פילוסופיות על דעות הרמב"ם בספר "מורה נבוכים" ששאל אותו תלמידו.
ספריו > ספריו שאבדו

בשנת 1494 איבד חלק מספריו בפלישת שארל השמיני, מלך צרפת לנאפולי כאשר שהה בעיר, לאחר גירוש ספרד. את חלקם פירט במכתב:
ספר צדק עולמים - שלושה מאמרים על תורת הגמול: בעולם הזה, בעולם הנשמות ובעולם שיתקיים בעתיד לאחר תחיית המתים. הוא שיחזר חלקית את הספר אך לא השלימו.
ספר מחזה שדי - העוסק בסוגי הנבואה ובפרשנות תפיסת הנבואה של הרמב"ם. גם אותו ניסה לשחזר בספר חדש שנקרא להקת נביאים, אך לא השלימו.
משפחתו

אחיו הוא רבי יעקב אברבנאל, אביה של בנבנידה אברבנאל, שנישאה לשמואל בנו. שני בניו הנותרים הם רבי יהודה אברבנאל ורבי יוסף אברבנאל.
בין צאצאיו ניתן למנות אישים רבים, ביניהם סילביו סנטוס היזם ומנחה הטלוויזיה הברזילאי, נולד בשם סניור אברבנאל וילדיו אשר ממשיכים לשאת את שם המשפחה המקורי.
כתבי יד

כתב יד, פירוש למורה נבוכים, אמשטרדם, מאה 16, בפרויקט "כתיב" באתר הספרייה הלאומית
כתב יד, פירוש ספר דברים, פרנקפורט, מאה 16, בפרויקט "כתיב" באתר הספרייה הלאומית